સુમુલ ડેરી દ્વારા જ્યારથી વિવિધ દૂધ ઉત્પાદન મંડળીઓ પર ફેટ મશીન મુકવામાં આવ્યા છે ત્યારથી પશુપાલકોને દૂધના પોષણક્ષમ ભાવો નથી મળતા બીજી તરફ સુમુલ ડેરી દ્વારા આજ દૂધને મોંઘા ભાવે વેચી તગડો નફો કમાઈ રહ્યા હોવાના વિવિધ સાત જેટલા મુદ્દો સાથે આજે વિશાળ સંખ્યામાં તાપી જિલ્લાના વડા મથક વ્યારા ખાતે રેલી કાઢવામાં આવી હતી. આ રેલીમાં લગભગ 4 થી પાંચ હજાર જેટલા પશુપાલકો જોડાયા હતા અને સુમુલના ચેરમેન રાજુભાઈ પાઠક વિરુદ્ધ સૂત્રોચ્ચાર કર્યા હતા આ મહા રેલીમાં કોંગ્રેસના પૂર્વ કેન્દ્રીય મંત્રી ડો.તુષાર ચૌધરી સહિતના આગેવાનો ધારાસભ્યોની સાથે જનતાદળના નેતાઓ પણ જોડાયા હતા, પશુપાલકોની માંગ છે કે જો સુમુલ ડેરી અને તેના સંચાલકો તેમની આ માંગને અનુસરશે નહીં તો તેઓ દ્વારા સુમુલ ડેરીને દૂધ આપવાનું બંધ કરી દેશે..